ലാപോണിയൻ പ്രദേശം

വടക്കൻ സ്വീഡനിലെ ലാപ്‌ലാൻഡ് പ്രവിശ്യയിലെ ഒരു വലിയ പർവ്വത വന്യജീവി പ്രദേശമാണ് ലാപോണിയൻ പ്രദേശം - Laponian area. ഗല്ലിവാരെ മുനിസിപ്പാലിറ്റി, അർജെപ്ലോഗ് മുനിസിപ്പാലിറ്റി, ജോക്ക്‌മൊക്ക് മുനിസിപ്പാലിറ്റി എന്നി പ്രദേശങ്ങളിൽ വ്യാപിച്ചുകിടക്കുന്നു പ്രദേശമാണിത്. 
ലോക പൈതൃക കേന്ദ്രം
1996ൽ ഈ പ്രദേശം യുനെസ്‌കോയുടെ ലോക പൈതൃക കേന്ദ്രമായി പ്രഖ്യാപിക്കപ്പെട്ടു. ഇരപതാം നൂറ്റാണ്ടിന്റെ തുടക്കം മുതൽ ഇതിന് ബൃഹത് സംരക്ഷി പദവി ലഭിച്ചിരുന്നു. പ്രകൃതിപരവും സാംസ്‌കാരികവുമായ സവിശേഷതകൾ കാരണമാണ് ഇത് ഒരു പൈതൃക പ്രദേശമായി മാറിയത്.
9400 ചതുരശ്ര കിലോമീറ്റർ (3600 ചതുരശ്ര മൈൽ ) പ്രദേശമാണ് ഇതിന്റെ മൊത്തം വിസ്തീർണ്ണം. ലോകത്തെ ഏറ്റവും വലിയ മാറ്റം വരുത്താത്ത പ്രകൃതിദത്ത പ്രദേശമായാണ് ഇത് അറിയപ്പെടുന്നത്.   
ഉത്തരധ്രവമേഖലയിലുള്ള കലമാനെ മേക്കുന്ന സാമി ജനങ്ങൾ ഇവിടത്തെ ചില ഭാഗങ്ങളിൽ മേച്ചിൽ സ്ഥലങ്ങളായി ഉപയോഗിക്കുന്നുണ്ട്.
പ്രദേശത്തിന്റെ വളരെ വലിയ ഒരു ഭാഗം വളരെ വ്യത്യാസപ്പെട്ടിരിക്കുന്നു. പർവ്വതങ്ങളും നദികളും തടാകങ്ങളും അടങ്ങിയവയാണ് ഈ പ്രദേശം. ഇവിടത്തെ ഓരോ വന്യ ജീവി സംരക്ഷ മേഖലയ്ക്കും നാഷണൽ പാർക്കിനും സവിശേഷമായ പ്രത്യേകതകൾ ഉണ്ട്. വേനൽ കാലത്തും ശൈത്യകാലത്തും വളരെ അധികം മഴ ലഭിക്കുന്ന പ്രദേശമാണിത്. 
ദേശീയോദ്യാനം
ഈ പ്രദേശത്തിന്റെ 95 ശതമാനവും ദേശീയ ഉദ്യാനവും പ്രകൃതി സംരക്ഷി മേഖലയുമാണ്. മുഡ്ഡുസ്, സരേക്, പഡ്‌ജേലാൻഡ, സ്റ്റോറ സ്‌ജോഫല്ലറ്റ് എന്നീ ദേശീയ പാർക്കുകളും സ്റ്റുബ്ബ, സ്ജൗൻജ എന്നീ പ്രകൃതി സംരക്ഷിത മേഖലകളും അടങ്ങിയതാണ് ഈ മേഖല. 
ശേഷിക്കുന്ന അഞ്ചു ശതമാനം സ്യൂറ്റിലേമ, റ്റ്ജുഒഡാലെൻ, റാപാഡാലെൻ എന്നീ ഏരിയകളിലാണ്. ലാപോനിയൻ പ്രദേശത്തേക്കുള്ള പ്രവേശന കേന്ദ്രം പോർജുസ് ഗ്രാമമാണ്. ഇവിടെ അടുത്തകാലത്തായി ഇൻഫൊർമേഷൻ കേന്ദ്രം ആരംഭിച്ചിട്ടുണ്ട്. 
ലാപോണിയൻ പ്രദേശത്തെ നദീ തടമേഖലയിൽ പ്രധാനപ്പെട്ട മൂന്ന് ജലവൈദ്യുത പദ്ധതികളും പ്രവർത്തിക്കുന്നുണ്ട്. 
ഈ ലോക പൈതൃക പ്രദേശത്തിനകത്ത് 100 കാറ്റാടി വൈദ്യുത നിലയങ്ങൾ സ്ഥാപിക്കാൻ പദ്ധതിയുണ്ട്.  ഈ പ്രദേശത്തെ ഏറ്റവും ഉയരം കൂടിയ പർവ്വതം സരേഖ്ജക്കയാണ്. 2,089 മീറ്ററാണ് (6,854 അടി) ഇതിന്റെ ഉയരം

ചിത്രശാല

അവലംബം

വർഗ്ഗം:ലോകപൈതൃകകേന്ദ്രങ്ങൾ രാജ്യം തിരിച്ച്
വർഗ്ഗം:സ്വീഡനിലെ ദേശീയോദ്യാനങ്ങൾ